text: Studietur til millioner
  10 juli 2014 kl. 12.36
  Det kommer til at koste skatteyderne i Horsens 2,5 mio, når flere end 100 politikere og skolefolk rejser på studietur til Canada.
  Turen går til provinsen Ontario, der har været en inspirationskilde til den danske folkeskolereform.
  Turen koster 24.000 kr. pr. deltager.
  - Det giver god mening at se og opleve, hvordan de har grebet det an i Ontario. Der er tale om en tur, mange kommuner har været på for at få mulighederne helt ind under huden, og det må være til gavn for alle, at vi får implementeret reformen på en god og ordentlig måde, siger formanden for børne- og skoleudvalget i Horsens Kommune, Lone Ørsted (S), til Horsens Folkeblad.
  